નર્મદા પ્રોજેક્ટનો શિલાયાન્સ પંડિત જવાહરલાલ નહેરુએ એપ્રિલ 1962માં કર્યો હતો. ત્યાર બાદ એન્જિનિયર ખોસલા દ્વારા થયેલા અભ્યાસ મુજબ નર્મદા નદીના સંપૂર્ણ પાણીનો અનેક જગ્યાએ વીજ ઉત્પાદનમાં ઉપયોગ કરવા તેમજ મહત્તમ સિંચાઈ કરી લોકકલ્યાણ માટે જે શ્રેણીબદ્ધ યોજનાઓ રજૂ થઈ તેના આધારે નર્મદા ડૅમની ઉંચાઈ 137 મીટરની નક્કી કરવામાં આવી. નર્મદાના પ્રવાહ ઉપર વિશાળકાય ડેમ બાંધી 1450 મેગાવોટ વિજળીનું ઉત્પાદન અને ગુજરાતની જમીન ઉપર 9 મીલીયન એકર ફુટ પાણી દ્વારા 18 લાખ હૅકટર જમીન ઉપર સિંચાઈ કરવાનો પ્રોજેકટ બન્યો. કમનસીબે એન્જિનીયર ખોસલા કમિટીએ સૂચવેલી યોજનાઓ બાબત ગુજરાત અને મધ્યપ્રદેશ વચ્ચે મતભેદ ઉભાં થયાં.